CELEX: 32012R0415
Language: hu
Date: 2012-05-15 00:00:00
Title: A Bizottság 415/2012/EU végrehajtási rendelete ( 2012. május 15. ) az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 171. alkalommal történő módosításáról

16.5.2012   
            
            
               HU
            
            
               Az Európai Unió Hivatalos Lapja
            
            
               L 128/7
            
         A BIZOTTSÁG 415/2012/EU VÉGREHAJTÁSI RENDELETE
   (2012. május 15.)
   az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló 881/2002/EK tanácsi rendelet 171. alkalommal történő módosításáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az al-Kaida hálózattal összeköttetésben álló egyes személyekkel és szervezetekkel szemben meghatározott egyes korlátozó intézkedések bevezetéséről szóló, 2002. május 27-i 881/2002/EK tanácsi rendeletre (1) és különösen annak 7. cikke (1) bekezdésének a) pontjára és 7a. cikkének (5) bekezdésére,
   mivel:
   
               (1)
            
            
               A 881/2002/EK rendelet I. melléklete felsorolja azon személyeket, csoportokat és szervezeteket, amelyekre a rendeletnek megfelelően a pénzeszközök és gazdasági erőforrások befagyasztása vonatkozik.
            
         
               (2)
            
            
               2012. május 7-én és 2012. május 9-én az Egyesült Nemzetek Biztonsági Tanácsának szankcióbizottsága úgy határozott, hogy két természetes személyt töröl az azon személyekre, csoportokra és szervezetekre vonatkozó listájáról, amelyekre a pénzeszközök és gazdasági erőforrások befagyasztása vonatkozik, miután megfontolta az e személyek által benyújtott, a listáról való törlésére vonatkozó kérelmeket és az Egyesült Nemzetek Biztonsági Tanácsának 1904 (2009) sz. határozata alapján intézményesített ombudsman átfogó jelentéseit.
            
         
               (3)
            
            
               A 881/2002/EK rendelet I. mellékletét ennek megfelelően módosítani kell,
            
         ELFOGADTA EZT A RENDELETET:
   1. cikk
   A 881/2002/EK rendelet I. melléklete e rendelet mellékletének megfelelően módosul.
   2. cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2012. május 15-én.
      
         
            a Bizottság részéről, az elnök nevében,
         
         
            a Külpolitikai Eszközökért Felelős Szolgálat vezetője
         
      
   
   
      (1)  HL L 139., 2002.5.29., 9. o.
   
      MELLÉKLET
      A 881/2002/EK rendelet I. melléklete a következőképpen módosul:
      
                  (1)
               
               
                  A „Természetes személyek” részben a következő bejegyzéseket el kell hagyni:
                  „Kamal Ben Mohamed Ben Ahmed Darraji (más néven Kamel Darraji). Címe: via Varzi 14/A, - Busto Arsizio (Varese), Olaszország. Születési ideje: 1967.7.22. Születési helye: Menzel Bouzelfa, Tunézia. Állampolgársága: tunéziai. Útlevélszáma: L029899 (1995.8.14-én kiállított tunéziai útlevél, érvényessége 2000.8.13-án lejárt). Egyéb információ: a) olaszországi adószáma: i. DDR KML 67L22 Z352Q, ii. DRR KLB 67L22 Z352S; b) 2009 decemberében Olaszországban tartózkodott. A 2a. cikk (4) bekezdésének b) pontjában meghatározott megjelölés időpontja: 2004.6.23.”
               
            
                  (2)
               
               
                  
                     „Ibrahim Abdul Salam Mohamed Boyasseer (más néven: a) Abu Al-Banaan; b) Ibrahim Bouisir; c) Ibrahim Buisir; d) Ibrahim Abdul Salem Mohamed Buisir; e) Ibrahim Buwisir; f) Ibrhm Buwisir). Címe: 20 Hillview Grove, Ballinteer, Dublin 16, Írország. Születési ideje: 1962.9.1. Születési helye: Bengázi, Líbia. Állampolgárság: a) líbiai, b) ír. Nemzeti személyazonosító száma: 6977094P (írországi személyes közszolgálati szám). Útlevélszáma: L038300 (2002. szeptember 4-én Dublinban (Írország) kiállított, 2009. május 14-én visszavont ír útlevél). A 2a. cikk (4) bekezdésének b) pontjában meghatározott megjelölés időpontja: 2009.2.4.”